**Zápisnica zo zasadnutia predstavenstva**

Spoločnosti CULTUS Ružinov, a. s., so sídlom Ružinovská 28, 820 09 Bratislava, IČO: 35 874 686, zapísaná v Obchodnom registri Mestského súdu Bratislava III, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **30.1.2025 v budove Miestneho úradu MČ Bratislava-Ružinov**

**Prítomní členovia predstavenstva**:

Ing. Richard Bednár, PhD., MBA - predseda predstavenstva

Ing. Martin Patoprstý - člen predstavenstva

Mgr. et. Mgr. Marek Machata – člen predstavenstva

**Prítomní za dozornú radu:**

**Prítomní za CULTUS Ružinov, a.s.: -**

**Hostia:**

P. Bednár, predseda predstavenstva (ďalej aj ako „PP“) na úvod privítal všetkých prítomných na zasadnutí predstavenstva. PP oboznámil prítomných s navrhovaným programom podľa pozvánky a dal hlasovať o návrhu programu ako celku:

PROGRAM

1. Zhodnotenie Plesu Ružinovčanov 2025

2. Spolupráca s Trhoviskom Miletičova

3. Rôzne

4. Hlasovanie ,,per rollam“

Hlasovanie:

Za: 3

Proti: 0

Zdržal sa: 0

Návrh bol prijatý.

Za zapisovateľa bol navrhnutý p. Richard Bednár.

Hlasovanie:

Za: 3

Proti: 0

Zdržal sa: 0

Návrh bol prijatý.

**Bod č. 1. – Zhodnotenie Plesu Ružinovčanov 2025**

Ples Ružinovčanov 2025, ktorý sa konal 18. januára v Dome kultúry Ružinov, bol skutočne výnimočným podujatím. Téma večera v štýle Las Vegas dodala plesu jedinečnú atmosféru plnú šarmu a luxusu. Program bol bohatý na hviezdne vystúpenia, medzi ktorými vynikli Rozhlasový Big Band Gustava Broma pod vedením Vlada Valoviča, speváčky Andrea Zimányiová, Ivana Regešová, Zuzana Gamboa. Zábavu obohatili aj imitácie Michaela Jacksona a Elvisa Presleyho, DJ Julo alias Python, svetelná a akrobatická show Vertigo a kúzelník Peter Šesták. Moderátorka Simona First viedla večer s eleganciou a profesionalitou, čo prispelo k plynulému priebehu podujatia. Catering bol na vysokej úrovni, ponúkajúc bohatý výber delikates, ktoré uspokojili aj tých najnáročnejších hostí. Výzdoba a sprievodné podujatia v štýle Las Vegas dodali celému podujatiu nádych extravagancie a luxusu, čo umocnilo celkový dojem z večera. Jediným drobným negatívom bol miestami horší zvuk pre sediacich hostí, ktorý však len minimálne ovplyvnil celkový zážitok z inak perfektne zorganizovaného plesu.

Celkovo bol Ples Ružinovčanov 2025 nezabudnuteľným zážitkom, ktorý opäť potvrdil svoju povesť jedného z najprestížnejších podujatí v Ružinove.

*Uznesenie č. 30.1.2025 / 1.: Predstavenstvo berie na vedomie uvedené informácie.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

**Bod č. 2 – Spolupráca s Trhoviskom Miletičova**

Spoločnosti CULTUS Ružinov, a.s. a Trhovisko Miletičova spájajú svoje sily pri organizovaní podujatí v roku 2025. Cieľom tejto spolupráce je oživiť tradičnú atmosféru trhoviska, prilákať nových návštevníkov a podporiť miestnych predajcov prostredníctvom rôznych kultúrnych a komunitných akcií. V rámci spolupráce sa CULTUS Ružinov podieľa na hlavne na marketingovom, technickom a programovom zabezpečení vybraných podujatí. Niektoré z podujatí si Trhovisko Miletičova bude organizovať sama, alebo ich bude organizovať OZ Priatelia Miletičky

Táto spolupráca prispieva k posilneniu kultúrneho diania v Ružinove a pomáha udržiavať Miletičku ako významné miesto stretnutí, tradícií a dobrého jedla.

*Uznesenie č. 5.12.2024 / 2.: Predstavenstvo berie na vedomie uvedené informácie a súhlasí s pokračovaním tejto spolupráce na rok 2025.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

**Bod č. 3 – Rôzne**

Predstavenstvo spoločnosti CULTUS Ružinov, a.s. pozitívne hodnotí prínos umeleckej riaditeľky festivalu Symfónia umenia Andrey Kozákovej pri umeleckom nastavení festivalu Symfónia umenia v uplynulých troch ročníkoch. Jej systematické hľadanie finančných zdrojov, dôsledná dramaturgia a schopnosť prepájať rôzne umelecké žánre významne prispeli k rastúcej kvalite a renomé tohto podujatia.

*Uznesenie č. 5.12.2024 / 3.: Na základe pozitívnych výsledkov a dlhodobo úspešnej spolupráce predstavenstvo konštatuje záujem o pokračovanie spolupráce aj v roku 2025. V tejto súvislosti sa zmluva s pani Kozákovou predlžuje na obdobie od februára do decembra 2025, pričom očakávame ďalší kvalitný a hodnotný ročník festivalu pod jej vedením.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

**Bod č. 4 – Hlasovanie ,,per rollam“**

Uznesenie “per rollam” 09.12.2024 / 1.: *Predstavenstvo schvaľuje žiadosť Michala Spielmana ( OZ Houže ) zo dňa 08.12.2024 na rok 2025 a 2026 a to nasledovne.*

*CULTUS Ružinov poskytne OZ Houže priestor v Malej sále a v malých komferenčných sálach v max. počte 20 dní.*

*Za jedno odohrané predstavenie v Malej sále zaplatí OZ Houže CULTUSu Ružinov 200 € a vo Veľkej sále 500 €.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 10.12.2024 / 1.: *Predstavenstvo schvaľuje nový cenník služieb od 01.01.2025.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 10.12.2024 / 2.: *Predstavenstvo zrušuje Smernicu o postupe pri zadávaní zákaziek s nízkou hodnotou a minimálnych zákaziek č. 3/1/2023*

*Zrušenie Smernicu o postupe pri zadávaní zákaziek s nízkou hodnotou a minimálnych zákaziek č. 3/1/2023 sa navrhuje z dôvodu, že došlo k zmene zákona o verejnom obstarávaní, v rámci čoho došlo aj zmene finančných limitov pre jednotlivé typy zákaziek. V súčasnosti prebieha príprava novej smernice o verejnom obstarávaní. Zrušenie aktuálne platnej smernice sa navrhuje už v tomto momente z dôvodu, aby bolo úplne zrejmé, že nie je potrebné postupovať pri zákazkách, ktorých predpokladaná hodnota je v takej výške, že sa na ne už nevzťahuje aktuálny zákon o verejnom obstarávaní, spôsobom uvedeným v smernici, ktorý je prísnejší ako súčasné znenie zákona a nereflektuje na zmenu finančných limitov.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 11.12.2024 / 1.: *Predstavenstvo schvaľuje zmluvu so spoločnosťou Intepo s.r.o., r.s.p.*

*Spoločnosť Intepo s.r.o., r.s.p. poskytuje spoločnosti CULTUS Ružinov upratovacie služby. Intepo je sociálny podnik, ktorého pozitívnym sociálnym vplyvom je podpora zamestnanosti prostredníctvom zamestnávania znevýhodnených osôb. Spoločnosť CULTUS Ružinov bola spokojná so službami, ktoré poskytovali v roku 2024 a preto sa rozhodla naďalej spolupracovať. Finančne je táto spolupráca pre Cultus výhodnejšia ako mať na týchto pracovných pozíciách interných zamestnancov.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 13.12.2024 / 1.: *Predstavenstvo schvaľuje Výzvu na predkladanie ponúk podľa prílohy – Catering Ples Ružinovčanov 2025.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 18.12.2024 / 1.: *Predstavenstvo schvaľuje žiadosť Divadla Selavi, ktoré pripravuje a organizuje so seniormi v Ružinove. CULTUS Ružinov, a.s. poskytne v roku 2025 priestory bezplatne na skúšky a predstavenia v SD Prievoz a vo výnimočných prípadoch aj v DK Ružinov – Malá sála.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 09.01.2025 / 1.: *Predstavenstvo schvaľuje žiadosť Milana Vincoureka zo dňa 09.01.2025 a to nasledovne:*

*CULTUS Ružinov, a.s. bezplatne poskytne priestory na skúšanie TEATRO BRATISLAVA podľa svojich možností a kapacít. TEATRO BRATISLAVA odohrá 1 divadelné predstavenie vo Veľkej sále DK Ružinov bezplatne pre Ružinovčanov. TEATRO BRATISLAVA zaplatí za každé odohrané predstavenie v roku 2025 sumu 400 € vo Veľkej sále a v roku 2026 sumu 500 € vo Veľkej sále. TEATRO BRATISLAVA si všetky služby ( šatniar, požiarnik a podobne ) zaplatí vo svojej réžií.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 10.01.2025 / 1.: *Predstavenstvo schvaľuje žiadosť Vladimíra Valoviča zo dňa 09.01.2025 a to nasledovne:*

*BBGB s.r.o. odohrá 1 koncert zadarmo pre Ružinovčanov v októbri 2025. BBGB s.r.o. zaplatí za každé odohrané predstavenie v roku 2025 sumu 400 € vo Veľkej sále a v roku 2026 sumu 500 € vo Veľkej sále . BBGB s.r.o. si všetky služby ( šatniar, požiarnik a podobne ) zaplatí vo svojej réžií.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 13.01.2025 / 1.: *Predstavenstvo schvaľuje žiadosť p. Bodiša zo dňa 13.01.2025 na prenájom trávnatej plochy pred DK Ružinov a to 21. – 23.február 2025 a to za sumu 500 € vrátane energií.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 15.01.2025 / 1.: *Predstavenstvo schvaľuje žiadosť J. Kralčáka zo dňa 13.01.2025 – nájom pre JDS Zimná dňa 11.03.2025 v Malej sále DK Ružinov za 50 €.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 15.01.2025 / 2.: *Predstavenstvo schvaľuje žiadosť pre SZUŠ Prokofieova – nájom v sume 7 €/ m2 – zmluva na 2 roky.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 15.01.2025 / 3.: *Predstavenstvo schvaľuje žiadosť Dominika Blega ( Konzervatórium ) zo dňa 15.01.2025 na prenájom foyer na ples – dňa 21.02.2025 v sume 400 € vrátane inventáru.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 15.01.2025 / 4.: *Predstavenstvo schvaľuje žiadosť Henricha Ostertaga ( Oster s.r.o. ) zo dňa 14.01.2025 – zľava 10 percent z cenníkovej ceny .*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 16.01.2025 / 1.: *Predstavenstvo schvaľuje predĺženie spolupráce na rok 2025 a 2026 s Bratislava Hot Serenaders na základe osobnej žiadosti p. Stančíka zo dňa 16.01.2025 a to nasledovne:*

*Bratislava Hot Serenaders poskytne 1 koncert zadarmo v roku 2025 a 1 v roku 2026 pre obyvateľov Ružinova.*

*CULTUS Ružinov, a.s. poskytne bezplatne priestory na uloženie nástrojov a na skúšky pre Bratislava Hot Serenaders v SD Nivy. Bratislava Hot Serenaders bude platiť len služby ( energie ). Za každý koncert odohraný v SD Nivy zaplatí Bratislava Hot Serenaders nájom vo výške 200 €.*

|  |  |  |
| --- | --- | --- |
| ***B.H.S. oz*** | *sklad nástroje* | *suterén / sklad* |
| ***B.H.S. oz*** | *sklad nástroje* | *1. posch. / č.4* |
| ***B.H.S. oz*** | *skúšobňa/kostýmy muži* | *1. posch. / č.6* |

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 17.01.2025 / 1.: *Predstavenstvo schvaľuje žiadosť Michala Vrbu ( Šachový klub Doprastav Bratislava ) zo dňa 16.01.2025 na sumu 400 €.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 23.01.2025 / 1.: *Predstavenstvo schvaľuje žiadosť Petry Szallayovej zo dňa 19.11.2024 a to nasledovne:*

*Divadlo Ooops! s.r.o. bude mať v SD Nivy na čítacie a ostatné skúšky Malú sálu a to max. počte 50 hodín a Veľkú sálu a to v max. počte 10 dní bezplatne. V prípade nového naskúšaného predstavenia Divadlo Ooops! s.r.o. odohrá pre Ružinovčanov 1 predstavenie zadarmo. Zmluva je schválená na rok 2025.*

*V prípade odohrania predstavenia zaplatí Ooops! S.r.o. za predstavenie vo Veľkej sále nájom 200 €.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 23.01.2025 / 2.: *Predstavenstvo schvaľuje nasledovné projekty podľa prílohy:*

1. *Ružinovské komunitné podujatia 2025*
2. *Ružinovská galéria 2025*
3. *Stavanie mája 2025*
4. *Ružinov deťom 2025*
5. *Kultúrne leto 2025*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 29.01.2025 / 1.: *Predstavenstvo schvaľuje žiadosť Alexandry Púchovskej zo dňa 28.01.2025 a to nasledovne.*

SD Nivy

|  |  |  |  |  |  |
| --- | --- | --- | --- | --- | --- |
| **11//NZD/2025/02** | **Výtvarný ateliér \_ LADON** | ateliér | 1,2 | 61,56 m2 | 8,00 € (od 1.2.2025)  |

SD Trávniky

|  |  |  |  |  |
| --- | --- | --- | --- | --- |
| **SZUŠ - Výtvarný ateliér LADON** | ateliér výtvarného umenia / 8 | 17 | 85 m2 |  6,00 € (od 1.2.2025) a 7 € (od 1.1.2026) |
| **SZUŠ - Výtvarný ateliér LADON** | ateliér výtvarného umenia / 9 | 11, 12, 13, 14, 15, 16 | 75,2 m2 | 6,00 € (1.2.2025) a 7 € (od 1.1.2026) |
| **SZUŠ - Výtvarný ateliér LADON** | zborovňa / 3 | 10 | 19,7 m2 | 6,00 € (1.2.2025) a 7 € (od 1.1.2026) |

Hlasovanie:

Za: 3

Proti: 0

Zdržal sa: 0

Uznesenie bolo prijaté.

Uznesenie “per rollam” 29.01.2025 / 2.: *Predstavenstvo schvaľuje žiadosť Karela Peterku zo dňa 27.01.2025 – Česká muzika, na prenájom Veľkej sály v DK Ružinov – suma 450 € + služby.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

**Termín ďalšieho stretnutia predstavenstva**

Termín ďalšieho stretnutia predstavenstva bol určený na druhú polovicu februára.

PP poďakoval všetkým za účasť na stretnutí predstavenstva a stretnutie ukončil.

 ***Ing. Richard Bednár, PhD., MBA***

***predseda predstavenstva***

***Ing. Martin Patoprstý***

***člen predstavenstva***

 **Mgr. et. Mgr. Marek Machata**

***člen predstavenstva***

V Bratislave dňa 30.1.2025

Zapísal: Ing. Richard Bednár, PhD., MBA